Joniškio rajono savivaldybės tarybos narės Juritos Zubauskienės veiklos ataskaita už 2024 metus

2024 m. vyko vienuolika tarybos posėdžių iš kurių dviejuose posėdžiuose nedalyvavau, nes buvau išvykusi, bei 13 komiteto posėdžių iš kurių nei vieno nepraleidau. 
Ekonomikos, investicijų ir strateginio planavimo komitete, kuriame pirmininkauju, 2024 m. buvo svarstyti daugiau kaip 239 klausimai, iš kurių pritarta (daliai su pastabomis) ir priimti sprendimai. 
Taip pat dalyvavau Joniškio rajono savivaldybės tarybos kontrolės komiteto ir Kolegijos posėdžiuose, bei Joniškio rajono savivaldybės smulkaus ir vidutinio verslo plėtros programos finansavimo teikimo komisijos posėdžiuose.
Svarbesni Ekonomikos, investicijų ir strateginio planavimo komiteto posėdžiai:
2024 m. gegužės 20 d. Ekonomikos, investicijų ir strateginio planavimo komiteto posėdyje pagal komiteto kompetenciją dalyvavo ir trumpai pristatė informaciją apie įstaigas: VšĮ Joniškio turizmo ir verslo informacijos centro direktorė Jurgita Bučinskienė, UAB „Joniškio vandenys“ direktorius Dainius Strockis, UAB Joniškio butų ūkio direktorius Žilvinas Šeškevičius;
2024 m. birželio 17 d. Ekonomikos, investicijų ir strateginio planavimo komiteto posėdyje pagal komiteto kompetenciją, dalyvavo UAB Joniškio autobusų parko direktorius Algirdas Lataitis ir trumpai pristatė informaciją apie įstaigą.

Esu Šiaulių regiono plėtros tarybos narė, deleguota Joniškio rajono savivaldybės tarybos. Dalyvavau 8 kolegijos posėdžiuose tiek nuotoliniu, tiek kontaktiniu būdu. Buvo svarstyti 23 klausimai ir priimti sprendimai.


